Bistong maray an lalong sa gona ta siya mas darakula asin haralaba an saka, mas dakula asin giringgiting an palong (papatlongon) na parati makilyab na pula, saka sa liog sa irarom kan tuka niya igwang kayat na malogyat na laman an kolor pula man, na an apod kaini lambi-lambi. An saka kan pam-purok na lalong iyo an tinatambodan kan bulang, sarong mataromon asin mapanason na aserong kawit porma kan gapas.